# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 11/2013

# zo zasadnutia Kolégia rektora STU zo  dňa 04. 12. 2013

**PRÍTOMNÍ: podľa prezenčnej listiny**

**PROGRAM:**

1. Kontrola úloh
2. Správa o činnosti STU Scientific, s r.o. za rok 2012 (M. Peciar, prizvaný Ing. Belko)
3. Správa o činnosti UTI za rok 2012 (M. Peciar, prizvaná Ing. Mikulíková)
4. Zoznam plánovaných investičných akcií STU na roky 2013 – 2015 (M. Sokol)
5. Návrh na vydanie Smernice Pravidlá podpory vrcholových športovcov STU v Bratislave   
   (M. Sokol)
6. Vyhodnotenie študentského koučingu na STU (F. Horňák)
7. Počty študentov v akademickom roku 2013/14 (F. Horňák)
8. Harmonogram akademického roka 2013/14 (F. Horňák)
9. Stav súdnych sporov STU (D. Faktor)
10. Rôzne

**PREDLOŽENÉ MATERIÁLY:**

1. Kontrola úloh
2. Správa o činnosti STU Scientific za obdobie 2008-2013 (M. Peciar, prizvaný Ing. Belko)
3. Správa o činnosti UTI za rok 2012 (M. Peciar, prizvaná Ing. Mikulíková)
4. Zoznam plánovaných investičných akcií z 2013 – 2015 s finančným vyjadrením pre jednotlivé obdobia (M. Sokol)
5. Vyhodnotenie študentského koučingu na STU (F. Horňák)
6. Počty študentov v akademickom roku 2013/14 (F. Horňák)
7. Harmonogram akademického roka 2014/15 (F. Horňák)
8. Stav súdnych sporov STU – informácia (D. Faktor)
9. Rôzne
10. Návrh na udelenie Plakety STU prof. Ing. Jánovi Melicherovi, PhD. (R. Redhammer)

Na návrh prorektora Sokola bol bod 5 „Návrh na vydanie Smernice Pravidlá podpory vrcholových športovcov STU v Bratislave“ z programu stiahnutý.

**K BODU 1: Kontrola úloh**



**K BODU 2: Správa o činnosti STU Scientific za obdobie 2008-2013**

Materiál uviedol prorektor Peciar. K bodu bol prizvaný Ing. Belko.

Cieľom materiálu bolo oboznámiť členov KR STU o činnosti spoločnosti STU Scientific od

jej založenia až po súčasnosť. Dokument popisuje jednotlivé oblasti produktov a služieb,

ktoré sú predmetom podnikania v doterajšej etape existencie spoločnosti v horizonte 5

rokov od založenia spoločnosti.

Diskusia:

Dekani Juhás a Kopáčik ocenili túto aktivitu, podporujú ju a vážia si činnosť a dobrú spoluprácu so spoločnosťou STU Scientific, s.r.o. Avšak zároveň postrádajú konkrétne pravidlá fungovania takýchto spoločností, ktoré zahŕňajú základné kontrolné mechanizmy.

V súvislosti s diskusiou dekan Kopáčik požiadal členov Vedenia STU vypracovať pravidlá fungovania takýchto obchodných spoločností s podielom STU.

**ÚLOHA: 11.1/2013-KR**

Kolégium rektora  STU ukladá v súvislosti s diskusiou k Správe o činnosti STU Scientific za

obdobie 2008-2013 vytvoriť pravidlá fungovania existujúcich aj nových obchodných

spoločností s podielom STU (vznik a zánik spoločnosti, vrátane základných kontrolných

mechanizmov, „exitovej“ stratégie, formy vytvárania primeraného zisku a nakladania s ním, atď.)

Z: M. Peciar

T: marec 2014

**UZNESENIE: 11.1/2013-KR**

Kolégium rektora STU berie na vedomie Správu o činnosti STU Scientific za obdobie 2008 –

2013 s pripomienkami.

**K BODU 3: Správa o činnosti UTI za rok 2012**

Materiál uviedol prorektor Peciar. K bodu bola prizvaná Ing. Mikulíková.

Cieľom materiálu bolo oboznámiť členov KR STU o činnosti UTI STU za rok 2012.

Víziou inkubátora je prostredníctvom podpory mladých a stredných podnikov znížiť

nezamestnanosť a zvýšiť konkurencieschopnosť regiónu. Jeho hlavnou úlohou je pomôcť

začínajúcim inovatívnym technickým/technologickým firmám v prvotných fázach ich

rozvoja.

**UZNESENIE: 11.2/2013-KR**

Kolégium rektora STU berie na vedomie Správu o činnosti UTI za rok 2012.

**K BODU 4: Zoznam plánovaných investičných akcií z 2013 – 2015 s finančným vyjadrením pre jednotlivé obdobia**

Materiál prezentoval prorektor Sokol.

Dokument bol predložený za účelom informovať členov KR STU o predstavách súčastí

STU na investičné akcie pre najbližšie 4 roky.

**UZNESENIE: 11.3/2013-KR**

Kolégium rektora STU berie na vedomie informáciu o plánovaných investičných akciách na

roky 2013 – 2015 s pripomienkami.

**K BODU 5: Vyhodnotenie študentského koučingu na STU**

Materiál prezentoval prorektor Horňák.

Dokument bol predložený v zmysle Dlhodobého zámeru, strategického rozvojového plánu

2012 – 2017 v oblasti 1 Vzdelávanie, nástroj 5.

V rámci diskusie sa otvorila aj otázka osobných údajov zverejňovaných prostredníctvom

AIS.

**UZNESENIE: 11.4/2013-KR**

Kolégium rektora STU berie na vedomie materiál Vyhodnotenie študentského koučingu na

STU s pripomienkami.

**K BODU 6: Počty študentov v akademickom roku 2013/14**

Materiál uviedol prorektor Horňák ako štatistické výkazy Ústavu informácií a prognóz školstva.

**UZNESENIE: 11.5/2013-KR**

Kolégium rektora STU berie na vedomie Počty študentov v akademickom roku 2013/2014

bez pripomienok.

**K BODU 7: Harmonogram akademického roka 2014/15**

Materiál prezentoval prorektor Horňák.

Dokument bol predložený v zmysle čl. 8 bod 3 Študijného poriadku STU, schválený na

porade prorektora a prodekanov pre vzdelávanie dňa 11.11.2013 a na zasadnutí Vedenia

STU dňa 27.11.2013.

**UZNESENIE: 11.6/2013-KR**

Kolégium rektora STU schvaľuje materiál Harmonogram akademického roka 2014/2015 so zásadnou pripomienkou.

Zásadná pripomienka:

Dátum ukončenia výučby a dátum začiatku prázdnin sa v rámci zimného semestra menia nasledovne (zvýraznené písmo):

|  |  |  |
| --- | --- | --- |
| Zimný semester | 22.09.2014 - 15.02.2015 | |
| výučba | 22.09.2014 - **20.12.2014** |
| prázdniny | **22.12.2014** - 06.01.2015 |

**K BODU 8: Stav súdnych sporov STU – informácia**

Materiál prezentoval kvestor ako prehľad prebiehajúcich súdnych sporov a správnych konaní STU s poukázaním na problémy a možné riziká.

**UZNESENIE: 11.7/2013-KR**

Kolégium rektora STU prerokovalo a berie na vedomie informáciu o stave súdnych sporov

a postupe pri ich riešení.

**K BODU 9: Rôzne**

**K BODU 9/A: Rôzne/Návrh na udelenie Plakety STU prof. Ing. Jánovi Melicherovi, PhD.**

Materiál uviedol rektor.

Návrh bol predložený na návrh dekana SvF STU pri príležitosti významného životného jubilea 80 rokov.

**UZNESENIE: 11.8/2013-KR**

Kolégium rektora STU schvaľuje predložený návrh na udelenie Plakety STU prof. Ing. Jánovi Melicherovi, PhD., pri príležitosti životného jubilea 80rokov za významný prínos v pedagogickej a vedeckovýskumnej činnosti na STU.

**INFORMÁCIE A OZNAMY:**

Prorektor Sokol

* požiadal dekanov o dodanie podkladov za jednotlivé fakulty v rámci projektu „letné školy“

Prorektor Peciar

* požiadal dekanov o vyjadrenie sa k ponuke od fi Emerson, s ktorou sme nadviazali spoluprácu v oblasti vzdelávania a výskumu
* požiadal dekanov o ich registráciu na Portáli absolventov STU

Ing. Pištek

* informoval o prebiehajúcich študentských aktivitách vrátane stretnutia ŠRVŠ

Dekan Čičák

* poďakoval členom KR STU za aktívnu účasť na oslavách 10. výročia založenia FIIT STU
* pozval prítomných na vystúpenie amatérskeho akordeónového zboru, ktorého je členom, vystúpenie sa uskutoční v Zichyho paláci dňa 12.12.20123 o 18:00 hod.

Dekan Juhás

* v rámci voľnej diskusie poprosil kolegov – dekanov o podporu pri schvaľovaní koncesnej zmluvy o prevádzke stravovacej jednotky na FEI STU

Dekanka Vitková

* informovala sa o možnostiach hodnotenia umeleckých výkonov v rámci rankingového hodnotenia ARRA

Dekan Moravčík

* apeloval na potrebu doriešiť rozdiel - hranicu medzi interným a externým doktorandom, požiadal o právne stanovisko

Kvestor

* informoval o personálnych zmenách, resp. racionalizačných personálnych krokoch v rámci Nakladateľstva STU, poďakoval za podporu prorektorovi Sokolovi a predsedníčke UOO
* oboznámil prítomných, že v najbližších dňoch budú vydané a zverejnené zásadné ekonomické interné predpisy (zásady hospodárenia, zásady poskytovania pôžičiek a tvorba rozpočtu)
* informoval, že dňa 03.12.2013 bol na RSTU zahájený audit účtovnej závierky za rok 2013, v rámci ktorého budú navštívené aj fakulty STU

Rektor v závere zasadnutia poďakoval všetkým členom kolégia rektora za racionálny prístup a vstupy počas celého roka 2013 a poprial prítomným príjemné vianočné sviatky.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **December** | 06.12.2013 |  | 19:00 | Vianočný koncert VUS Technik |
|  | 11.12.2013 | VR STU | 09:00 |  |
|  |  | 14:00 | Menovanie docentov |
|  |  | 15:00 | Vianočná čaša vína |
| **Január** | 13.01.2014 | PAS STU | 14:00 |  |
|  | 15.01.2013 | KR STU | 09:00 |  |
|  | 27.01.2014 | AS STU | 14:00 |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

06.12.2013 09.12.2013